Odense Adresse-Contoirs Efterretninger, 1848-06-15
Der berettes videre i General Hedemanns Rapport over Fægtningen den 5 Juni, Der var givet den almindelige befaling, at vore Forposter, naar de bleve angrebne af en betydelig fjendlig Styrke skulde trække sig langsomt, fægtende tilbage mod Dyppelbjerg, medens de kantonnerende Tropper samlede sig paa deres Allarm pladse og derefter deels understøttede Forposterne, deels gik tilbage i Stillingen paa Dyppelbjerg. Om Formiddagen mellem Kl. 11 og 12 bleve vore Forposter angrebne ved Nybel Mølle; det var netop under Afløsningen, saa at Fjenden fandt en kraftig Modstand. Den 5te Bataillon og det 1ste Jægerkorps kom strax i Jlden. Den 10de Bataillon sendtes frem til Understøttelse mod Ny bel Mølle, den 12te Bataillon mod Nybel By. Under en haardnakket Tirailleurfægtning, hvor hvert Hegn forsvaredes, trak vore Tropper sig tilbage mod Stenderup og Nybel Kirke. 12te Bat. med hvilken en Deel af de frivillige beredne Jægere havde forenet sig, forsvarede sig først tappert mellem Nybel og den bagved liggende Skov og holdt sig senere længe (til Kl. 4 paa Skovens østlige Side, uagtet dens tappre Kommandeur, Oberstlieutenant Morgenstierne, blev rammet af en dræbende Kugle i Begyndelsen af denne Fægtning. Først da Bataillonen havde forskudt sig, blev den afløst af 13de Bataillon og gik tilbage for at udhvile sig og forsyne sig med ny Ammunition. 5te og 10 Bataillon med 1ste Jægerkorps holdt sig længe i Stendeerup By, som først blev opgivet, da Fjendens Kolonne rykkede frem af Aabenraa Veien, og vor venstre Fløi nødtes til at gaae bag Nybel Skov. Ved Forsvaret af Stenderup By medvirkede 4de Bataillon kraftigt. Denne Bataillon tilligemed 8de Bataillon og 2den Reservebataillon trak sig tilbage til Dyppel By, som var besat af 3die Jægerkorps, der optog Fægtningen, som fortsattes, ligetil de kjæmpende Tropper havde naaet Foden af Dyppelbjerg. Under denne Retirade, der skeete med megen Holdning og Orden, og som paa flere Steder understøttedes. af Espingolernes Jld, medens Artilleriet, paa Grund af Terrainets Beskaffenhed, ikke kunde komme til at virke, havde vi vundet Tid til at lade de fleste af vore Tropper fra Als komme over. Batterierne Baggesen og Bruun havde indtaget en Stilling paa Bjerget, hvorfra det hele foranliggende Terrain kunde kraftigt bestryges; bag disse Batterier formerede nu de Tropper sig, der kom tilbage fra den tidligere Fægtning, som imidlertid intet Øieblik ophørte. En levende Artillerifægtning begyndte: overalt hvor de fjendlige Kolonner viste sig, bleve de standsede af vore Kanonkugler. Fjenden kjørte sine Batterier op imod vore snart paa den ene, snart paa den anden Plads; denne Kamp vedligeholdt vort Artilleri i flere Timer med en høi Grad af Koldblodighed, medens Tirailleurfægtningen fortsattes over hele Linien. Jmidlertid var den 1ste Brigade under Generalmajor Bülow rykket frem til en Stilling paa Nordsiden af Bjerget ved Aabenraa Veien; til hans Understøttelse. sendtes den 10de Bataillon og 2den Reservebataillon, da Fjenden trængte frem mod vor høire Fløi, og viste stærke Kolonner navnlig paa Aabenraa Veien. Fjenden fik flere Kanoner demonterede og hans Artilleri bragtes lidt efter lidt til Taushed paa alle Punkter, medens hans Tirailleurer dog vedbleve at avancere, saa at deres Jld begyndte at genere vore Artillerister. 13de Bataillon og 3die Jægerkorps gik fremad for at kaste de fjendlige Tirailleurer og bemægtige sig en fjendlig demonteret Kanon; men uagtet Angrebet foretoges med megen Rast hed, maatte disse Batailloner, der allerede saalænge havde været i Jlden, dog vige tilbage. Det besluttedes derfor at gjøre et kraftigere Forsøg med friske Tropper; 6te Bataillon kastedes frem mod Nordsiden af Dyppel, 8de Bataillon mod Østsiden og den høire Fløi eller 1ste Brigade fik Ordre til at angribe de foran den staaende Fjender. Der begyndte nu en almindelig Fremrykning. 8de Bataillon avancerede først godt, men maatte gaae tilbage. Garden blev da sendt frem under Oberst Wickedes egen Førelse; flere Kompagnier af 1ste og 3die Jægerkorps og af 4de Bataillon sluttede sig til, og med muntert Hurra og Bajonetten fremme kastedes Fienden fra Gjerde til Gjerde indtil han i vildt Løb søgte ned til Dyppel By, samtidig trængte 6te Bataillon, understøttet af 5te, ind paa Nordsiden af Byen, der saaledes snart blev tagen. General Bülows Brigade, til hvilken Generalmajor Hansen havde begivet sig, rykkede rask frem paa begge Sider af Aabenraa Veien, hvor Fjenden overalt kastedes. De friske Reservetropper, nemlig 3die og 7de Bataillon samt 2det Jægerkorps fik nu Ordre til at gaae frem for at soutenere Angrebet og overtage Forposttjenesteen, naar Mørket faldt paa; dette skete, da vore Tropper vare trængte frem til ud over Stendrup og tæt foran Satterup; et Angreb paa denne By var anordnet, men Mørket var saa stærkt, at det maatte opgives, hvis Man ikke vilde udsætte sig for, at vore Tropper skulde skyde paa hinanden indbyrdes. Forposterne udstilledes derfor, og de fleste af Tropperne bivouakerede Natten over i det bagved liggende Terrain. Vi havde saaledes gjenvundet næsten hele det Terrain, vi tidligere havde besat. - Fjenden har erfaret, at Danmark har en kampdygtig Armee, som han ikke ustraffet skal lade i sin Ryg, naar han atter skulde faae ifinde at gaae Nord paa.